Kočari
Kočari (armenski: Քոչարի, azerbejdžanski: Köçəri, grčki: Κότσαρι Kotsari, kurdski: Koçerî), je narodni ples koji potječe iz armenijske visoravni. Danas je izvode Armenci, Asirci, Azerbajdžanci i Turci, Kurdi i pontski Grci. Svaka regija u armenijskoj visoravni imala je svoju vrstu kočarija, sa svojim jedinstvenim načinom plesa i muzike. Kočari je tip plesa, a ne konkretno jedan ples. Najstarije vrste kočarija dolaze iz Armenije i Zapadne Armenije. Armenci plešu kočari više od hiljadu godina. Plesači formiraju zatvoreni krug, stavljajući ruke jedni drugima na ramena. Ples plešu i muškarci i žene, a namjera mu je da bude zastrašujući. Armenski kočari je 2017. godine uvršten na UNESCO-ov popis nematerijalne kulturne baštine kojoj je potrebna hitna zaštita. Haleh ili yalli je ples, koji je zajednički Azerima, Ajsorima te Kurdima. Ima različite elemente kočarija. Govand je također dio ove skupine plesova.